Grb_nik CRNA GORA

SKUPŠTINA OPŠTINE NIKŠIĆ

Broj: 01-030-48/1

Nikšić, 10.05.2021.godine

**Z A P I S N I K**

Sa druge sjednice Skupštine opštine Nikšić, održane 10.05.2021.godine.

Sjednica je održana u zgradi Skupštine opštine Nikšić, u sali I i počela je sa radom u 8:45 časova.

Sjednicu je otvorio predsjednik Skupštine opštine Nikšić, Nemanja Vuković.

Na osnovu evidencione liste, predsjednik Skupštine je konstatovao da sjednici prisustvuje 34 odbornika od ukupno 41 odbornika i da postoji kvorum za rad i odlučivanje.

Sjednici su prisustvovali odbornici: Rajko Albijanić, prof. dr Tatjana Đurišić Bečanović, mr Marko Burić, dr Vera Bulatović, dr Strahinja Bulajić, Mirko Varajić, Nemanja Vuković, Nikola Vukotić, Zoran Vukićević, Maksim Vučinić, Anica Đurović, Milivoje Zarubica, Milutin Jovanović, Marko Kovačević, Jadranka Koprivica, mr Momo Koprivica, Jelena Marković, Nenad Marković, Sonja Milatović, Mileta Milatović, Ksenija Milović, mr Boris Muratović, dr Marko Mitrović, dr Aleksandar Mrvošević, dr Jasmina Nikčević, mr Anđela Peković, Tatjana Knežević Perišić, dr Dejan Perović, mr Gordana Radović, Marko Radojević, Slobodanka Roganović, mr Vladan Raičević, Zoran Tomić i Petar Šundić.

Sjednici nijesu prisustvovali odbornici: dr Ljiljana Adžić, Miodrag Davidović, dr Sanja Damjanović, dr Jevto Eraković i Dragoljub Čarli Ilić.

Odsustvo sa sjednice najavili su odbornici: dr Ivana Radonić i Nikola Bezmarević.

Pored odbornika, sjednici su prisustvovali predstavnici medija iz Nikšića.

Saglasno članu 68 Poslovnika o radu Skupštine opštine Nikšić, prešlo na usvajanje Zapisnika sa prve sjednice Skupštine opštine Nikšić, održane 7.05.2021. godine, koji je odbornicima dostavljen uz saziv za sjednicu Skupštine, u elektronskoj formi.

Primjedbi na Zapisnik nije bilo.

Skupština je jednoglasno, sa 34 glasa „za“, bez glasova „protiv“ i bez „uzdržanih“ glasova, bez primjedbi, usvojila

Z a p i s n i k

sa prve sjednice Skupštine opštine

održane 7.05.2021.godine

Zatim, se saglasno članu 69 Poslovnika o radu Skupštine, prešlo na utvrđivanje dnevnog reda sjednice.

Predsjednik Skupštine je podsjetio, da je sjednicu sazvao u skladu sa članom 61 Poslovnika o radu Skupštine opštine, zbog potrebe izbora predsjednika Opštine Nikšić i da je u pripremi sjednice, održao dva sastanka sa predstavnicima izbornih lista političkih partija koje imaju odbornike u Skupštini oštine Nikšić, radi utvrđivanja termina održavanja sjednice i dogovora oko predloga dnevnog reda.

Predloga za izmjenu i dopunu dnevnog reda sjednice Skupštine nije bilo.

Prešlo se na utvrđivanje dnevnog reda u cjelini.

Skupština je sa 34 glasa „za“, bez glasova „protiv“ i bez „uzdržanih“ glasova, utvrdila sljedeći

D n e v n i r e d

Izbor predsjednika Opštine Nikšić

Prešlo se na razmatranje utvrđene tačke dnevnog reda **-** Izbor predsjednika Opštine Nikšić

Prije prelaska na razmatranje ove tačke dnevnog reda, predsjednik Skupštine obavijestio je Skupštinu da je dosadašnji predsjednik Opštine Nikšić, mr Milutin Simović, podnio ostavku, broj 01-30-49 od 10.05.2021. godine, koja je Skupštini dostavljena neposredno prije početka sjednice Skupštine.

Skupština je, saglasno članu 61 Zakona o lokalnoj samoupravi i članu 86 Statuta opštine Nikšić konstatovala da je mr Milutinu Simoviću prestao mandat predsjednika Opštine Nikšić, zbog podnošenja ostavke.

Predsjednik Skupštine, podsjetio je odbornike na odredbe člana 38 i člana 55 Zakona o lokalnoj samoupravi, člana 80 i člana 81 Statuta opštine Nikšić, kojima je propisan način i postupak izbora predsjednika Opštine.

Informisao je odbornike, da je predsjedniku Skupštine, neposredno prije početka sjednice Skupštine, dostavljen predlog 22 odbornika izbornih lista Za budućnost Nikšića, Mir je naša nacija i Crno na bijelo, broj 01-030-50 od 10.05.2021.godine, da se za predsjednika Opštine izabere Marko Kovačević, dipl.pravnik. Uz predlog, dostavljena je i pisana izjava kandidata o prihvatanju kandidature.

Povodom ostavke mr Milutina Simovića, riječ je zatražio i dobio odbornik mr Boris Muratović.

U ime predlagača, predlog za izbor predsjednika Opštine obrazložio je odbornik dr Strahinja Bulajić.

Pošto nije bilo drugih predloga za izbor predsjednika Opštine, predsjednik Skupštine je otvorio pretres o predlogu da se za predsjednika Opštine izabere Marko Kovačević.

U pretresu su učestvovale odbornice: Sonja Milatović i prof.dr Tatjana Đurišić Bečanović.

Pravo na repliku koristila je odbornica Sonja Milatović.

Prešlo se na glasanje.

Prozivku odbornika izvršila je Branka Radman, savjetnica sekretara Skupštine.

Konstatovano je da su odbornici: Rajko Albijanić, prof. dr Tatjana Đurišić Bečanović, dr Vera Bulatović, dr Strahinja Bulajić, Mirko Varajić, Nemanja Vuković, Nikola Vukotić, Maksim Vučinić, Anica Đurović, Milivoje Zarubica, Milutin Jovanović, Marko Kovačević, Jadranka Koprivica, mr Momo Koprivica, Nenad Marković, Mileta Milatović, Ksenija Milović, dr Marko Mitrović, mr Anđela Peković, mr Gordana Radović, mr Vladan Raičević i Zoran Tomić, glasali „za“.

Odbornici: mr Marko Burić, Zoran Vukićević, Jelena Marković, Sonja Milatović, mr Boris Muratović, dr Aleksandar Mrvošević, dr Jasmina Nikčević, Tatjana Knežević Perišić, dr Dejan Perović, Marko Radojević, Slobodanka Roganović i Petar Šundić, glasali su „protiv“.

Skupština je sa 22 glasa „za“,12 glasova „protiv“ i bez „uzdržanih“ glasova,donijela

O D L U K U

o izboru predsjednika Opštine Nikšić

Marko Kovačević, diplomirani pravnik, bira se za predsjednika Opštine Nikšić.

Predsjednik Opštine bira se na vrijeme od četiri godine.

Predsjednik Opštine Marko Kovačević, dao je i potpisao svečanu izjavu, pred Skupštinom, nakon čega se obratio odbornicima prigodnim govorom.

Predsjednik Skupštine je konstatovao da je izborom za predsjednika Opštine, Marku Kovačeviću, prestao mandat odbornika u Skupštini opštine Nikšić.

Predsjednik Skupštine, podsjetio je odbornike, da saglasno članu 48 Poslovnika o radu Skupštine opštine Nikšić, imaju pravo na postavljanje odborničkih pitanja i da to pravo mogu koristiti na način propisan Poslovnikom o radu Skupštine opštine Nikšić.

Odborničkih pitanja nije bilo.

Pošto je Skupština završila rad po utvrđenom dnevnom redu, predsjednik Skupštine zaključio je sjednicu u 9:20 časova.

Sastavni dio zapisnika je tonski snimak sjednice.

Savjetnica sekretara Skupštine P r e d s j e d n i k

Branka Radman,s.r. Nemanja Vuković,s.r.